**ШЕСТИ РЕГИОНАЛЕН КОНКУРС ЗА ДЕТСКА РИСУНКА НА ТЕМА**

 **“ЗЕМЯТА, ПЧЕЛИТЕ И ХОРАТА“**,

посветен на Международния ден на Земята- 22 април.

***Светът се нуждае от нас!***

***Светът на крилете на пчелите!***

*Първото честване на Деня на Земята се организира от Денис Хейс през 1970, за да накара хората да осъзнаят важността на опазването на планетата здрава и чиста. На този ден, хората, си дали обещания да помогнат на околната среда и да направят положителни промени в тяхната общност. Оттогава, повече от 500 милиона души в над 180 държави са участвали в дейности за Деня на Земята! Първият ден на Земята е причината за началото на съвременното екологично движение и сега е признат за най-голямото гражданско събитие на планетата.*

*За първи път, обаче, на 14 декември 1930г.*  ***България е станала инициатор за честването на такъв ден,*** *по инициатива на тогавашния министър на Земеделието и държавните имоти Григор Василев. Инициативата се радва на широката подкрепа на други министри на земеделието от цяла Европа.*

*През 1990 г. празникът на нашата планета е обявен за международен. България се включва в отбелязването през 1993 г.*

*На Деня на Земята, 22 април 2022 г., се сблъскаме с две кризи: едната е пандемията , а другата бавно се заформя като глобално климатично бедствие. Но, ние можем и ще преодолеем и двете предизвикателства.*

*Благодарение на героичните действия на хората по света, ние ще превъзмогнем и ще се възстановим от COVID 19. Животът ще се върне към нормалното, но не трябва да допускаме връщането към досегашните навици. Нашата планета - нашето бъдеще - зависи от това.*

*Един човек може да направи промяна, но заедно можем да организираме движение. Да помислим за общностите, от които всички ние сме част, независимо дали това е нашият квартал, нашето училище, нашата компания или организация, нашата религиозна институция или йога група или футболен отбор. Колективните действия могат да имат голямо и съществено влияние за промяната, защото*

*Днес, Светът се нуждае от нас!*

*Всеки може да помогне по някакъв начин, колкото и малко да е това, но ако се прави от много хора, резултатите наистина ще бъдат впечатляващи.*

*ДА БЪДЕМ ОТГОВОРНИ КЪМ ЗЕМЯТА ЗАЩОТО БЪДЕЩЕТО НИ Е В НАШИТЕ РЪЦЕ!*

  *Денят на Земята има за цел да подтикне хората да бъдат по-внимателни към крехката и уязвима околна среда на нашата планета, на планетата Земя.*

*Идеята, която свързва нас, хората от цял свят на тази дата, е да се обединим в защита на околната среда. Да си напомним, че майката Земя има нужда от нас – да я пазим, обичаме и да живеем в хармония с нея.*

*Затова за 6 – та поредна година, ние организираме този конкурс, който е съвместна* ***идея*** *на Областна Дирекция “Земеделие“ Бургас и пчеларите от нашата област.*

*Осъществява се със съдействието Община Бургас и е посветен на Деня на Земята.*

***Цел на конкурса****: Чрез творчество си, децата да изградят грижовно и отговорно отношение към природата и нейното опазване.*

*Тематичният обхват на VI конкурс за детска рисунка, днес, когато*

***Светът се нуждае от нас***

е :

***„Светът на крилете на пчелите!”***

РЕГЛАМЕНТ:

 **Размери на рисунките: 35 / 50 см., поставени върху каширан картон с размери 45 / 60 см, с изписани имената, училището и класа, както и телефонен номер на участник / родител или настойник/ в долният десен ъгъл.**

**Срок за представяне на рисунките : в дните до 8 април;**

**Къде?:**

 **ОД“Земеделие“ – Бургас, ул. „Иван Шишман“ № 8, ет. 1 , офис № 8.**

**В часовете от : 09.30 до 17.30 часа.**

**Участници** : ученици от 7 до 18 години, разпределени в ТРИ възрастови групи:

І- ва: 1 – 4 клас ; ІІ- ра: 5- 7 клас .; и І І І- та:. ученици след 7 клас.

**Откриване :** 15.04.2022 г.; 18.00 ;

 Най – добрите, получили най – висока оценка, рисунки, от всяка група, ще бъдат изложени в Експо център „Флора” Бургас, в дните от 15 до 26 април .

**Компетентно жури** в състав :

**Доц. Димо Колибаров – директор на филиал Бургас на НХА,**

**Г-н Добрин Вътев - председател на Дружеството на бургаските художници,**

**Г-н Атанас Стоянов – скулптур и художник,**

**ще определи и класира на 1, 2 и 3 – то място най – добрите рисунки от III – те възрастови групи и ще присъди по три купи за отличените на първо, второ и трето място рисунки за всяка от тях.**

***Уверявам Ви, че отново с огромно нетърпение очакваме творби Ви, които ще бъдат отражение на Вашия вътрешен свят, на Вашето отношение към природата и нейното опазване!***

***Допълнителна информация за Конкурса, както и за ПРОГРАМА на организирани мероприятия в дните от 16 до 21 април, може да получите и на Facebook страницата***

 

**С уважение,**

**ЛИДИЯ СТАНКОВА**

***Директор на ОД”Земеделие” Бургас***